armvectores/hy_wikipedia_2023 huggingface dataset:
Ուրասար

Անվան այլ կիրառումների համար տե՛ս՝ Ուրասար (այլ կիրառումներ)Ուրասար (նախկին անվանումները` Կույբիշև, Նովոպոկրովկա),
գյուղ Հայաստանի Հանրապետության Լոռու մարզի Ստեփանավանի տարածաշրջանում՝ Ստեփանավան քաղաքից մոտ 7 կմ արևմուտք, Ձորագետի աջ կողմում։ Գյուղը վերանվանվել է 1939 թվականի մայիսի 4-ին, Ուրասար՝ 1991 թվականի օգոստոսի 8-ին։
Բարձրությունը ծովի մակերևույթից՝ 1525 մ, հեռավորությունը մարզկենտրոնից՝ 33 կմ հյուսիս-արևմուտք։ Բնակչությունն զբաղվում է անասնապահությամբ, կերային կուլտուրաների մշակությամբ։


== Բնակչություն ==
Ըստ ՀՀ 2011 թ. մարդահամարի արդյունքների` Ուրասարի մշտական բնակչությունը կազմել է 347, առկա բնակչությունը` 328 մարդ։ Նախկինում եղել է ամբողջությամբ ռուսաբնակ, 1989 թ. դրությամբ բնակչության մոտավորապես կեսը կազմել են հայերը։
Ուրասարի բնակչության փոփոխությունը ժամանակի ընթացքում` ստորև.


== Տես նաև ==
Լոռու մարզ
Ուրասարի պատմության և մշակույթի անշարժ հուշարձանների ցանկ (Լոռու մարզ)


== Ծանոթագրություններ ==
Ոսկե ձիգա

«Ոսկե ձիգա» (ուկրաիներեն՝ Золота дзиґа), Ուկրաինայի ազգային կինոմրցանակ, որը շնորհվում է ուկրաինական կինոյի զարգացման գործում մասնագիտական ձեռքբերումների համար։ Հիմնադրվել է 2017 թվականին՝ Ուկրաինայի կինոակադեմիայի կողմից։ Առաջին մրցանակաբաշխությունը տեղի է ունեցել 2017 թվականի ապրիլի 20-ին Կիևում՝ Fairmont Grand Hotel Kyiv հյուրանոցում։


== Ֆիլմերի ընտրություն և հաղթողների որոշում ==
Առաջին ազգային կինոմրցանակաբաշխության համար ֆիլմերի ներկայացումը տևել է 2017 թվականի փետրվարի 20-ից մինչև մարտի 20-ը։ Ընտրության համար ընդունվել են ֆիլմեր, որոնց առաջնախաղը կայացել է 2016 թվականի ընթացքում՝ հունվարի 1-ից դեկտեմբերի 31-ը ներառյալ։ Առաջին ազգային կինոմրցանակի մրցույթին մասնակցած ֆիլմերի ցանկը (longlist) բաղկացած է եղել 54 ֆիլմից, որոնցից 12-ը՝ լիամետրաժ խաղարկային, 15-ը՝ կարճամետրաժ խաղարկային, 19-ը՝ վավերագրական, 8-ը՝ անիմացիոն։ Ընդհանուր առմամբ ներկայացվել է 76 ժապավեն։ Հավակնորդները որոշվել են ֆիլմերի առցանց պատճենների փակ, ոչ կոմերցիոն դիտմամբ։ 2017 թվականի ապրիլի 3-ին Կինոակադեմիայի խորհուրդը հրապարակել է Առաջին ազգային կինոմրցանակաբաշխության 17 հավակնորդների կարճ ցուցակը։
Հաղթողներն ընտրվում են կինոակադեմիայի բոլոր անդամների կողմից՝ եռաստիճան քվեարկությամբ։


== Անվանակարգեր ==
Կինոմրցանակի հաղթողները որոշվում են հետևյալ 22 անվանակարգերում (2020)․

Լավագույն ֆիլմ,
Լավագույն ռեժիսոր (Յուրի Իլյենկոյի անվան մրցանակ),
Գլխավոր դերի լավագույն դերասան,
Լավագույն գլխավոր դերասանուհի,
Երկրորդ պլանի լավագույն դերասան,
Երկրորդ պլանի լավագույն դերասանուհի,
Լավագույն օպերատոր-բեմադրիչ,
Լավագույն նկարիչ-բեմադրիչ,
Լավագույն սցենարիստ,
Լավագույն կոմպոզիտոր,
Լավագույն վավերագրական ֆիլմ,
Լավագույն անիմացիոն ֆիլմ,
Լավագույն խաղարկային  կարճամետրաժ ֆիլմ,
Լավագույն նկարիչ-դիմահարդար (2018 թվականից),
Կոստյումների լավագույն նկարիչ (2018 թվականից),
Լավագույն ձայնային ռեժիսոր  (2018 թվականից),
Լավագույն մոնտաժ (2019 թվականից),
Լավագույն երգ (պարգևատրվում է կատարողը, 2019 թվականից),
Հանդիսատեսի մրցանակ (2018 թվականից),
«Ոսկե հոլ» մրցանակ՝ ուկրաինական կինոյի զարգացման գործում ունեցած ավանդի համար,
«Տարվա բացահայտում» մրցանակ,
«Ամենավիզուալ էֆեկտներ» մրցանակ։


== Խորհրդանիշ ==
Ազգային կինոմրցանակի գլխավոր խորհրդանիշը Ոսկե ձիգա արձանիկն է, որը խորհրդանշում է ուկրաինական կինոյի արագ և շարունակական զարգացումը[12]։ Բացի այդ, անունը հիշեցնում է ականավոր կինեմատոգրաֆիստ Ձիգա Վերտովի ստեղծագործական ժառանգությունը։ 
Անվան հեղինակը «Մեդիա Գրուպ Ուկրաինա» ընկերության ռազմավարական մարկետինգի գծով տնօրեն Օլգա Զախարովան է։ Արձանիկի ձևավորումը մշակել է ուկրաինացի նկարիչ Նազար Բիլիկը, ով նկարագրել է «Ոսկե ձիգան» հետևյալ կերպ․ «Կոմպոզիցիայի հիմնական տարրը կինոժապավենի կադրն է, ոսկե քառանկյունը, որը դինամիկ պտտվում է՝ մարմնավորելով կինոն։ Արձանիկի ձևը հիշեցնում է պտտվող հոլ, կրակ, բողբոջ, որոնք ազգային կինոյի զարգացման և նորացման խորհրդանիշներն են»։


== Արարողություններ ==


== Ծանոթագրություններ ==


== Արտաքին հղումներ ==
https://uafilmacademy.org Ոսկե ձիգա. պաշտոնական կայք
Регламент Второй национальной кинопремии
Регламент Третьей национальной кинопремии
Регламент Четвертой Национальной кинопремии
Նովոպոկրովսկի գյուղական խորհուրդ (Խարկովի մարզ)

Նովոպոկրովսկի գյուղական խորհուրդ  (ուկրաիներեն՝ Новопокровська селищна рада), Ուկրաինայի Խարկովի մարզի Չուգունևսկի շրջանում։
2001 թվականի տվյալներով Նովոպոկրովսկի գյուղական խորհրդում բնակվում էր 5129 մարդ։ Բնակավայրը զբաղեցնում է 32.95 կմ² տարածք։ Բնակչության խտությունը կազմում էր 155.68 մարդ/կմ²։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Զինվորական գերեզմանատուն № 78 (Ռոպիցա Ռուսկա)

Զինվորական գերեզմանատուն № 78 (Ռոպիցա Ռուսկա) (լեհ.՝ Cmentarz wojenny nr 95 - Stróżówka), զինվորական գերեզմանատուն, գտնվում է Լեհաստանի Փոքրլեհական վոևոդության Ռոպիցա Ռուսկա գյուղի շրջակայքում։ Գերեզմանատունը մտնում է Առաջին աշխարհամարտի տարիների Արևմտագալիցյան զինվորական դամբարանների խմբի մեջ։ Գերեզմանատանը թաղված են Ավստրո-Հունգարական և Ռուսական բանակների զինծառայողներ, ովքեր զոհվել են Առաջին համաշխարհային պատերազմի ժամանակ՝ 1915 թվականի առաջին կեսին։


== Պատմություն ==
Գերեզմանատունը կառուցվել է 1915 թվականին Կրակովի զինվորական դամբարանների և ռազմական պարետատան դեպարտամենտի կողմից, ավստրիացի ճարտարապետ Հանս Մայրի նախագծով։ 1158 քմ մակերեսով գերեզմանատանը գտնվում են 38 եղբայրական և 42 անհատական գերեզմաններ, որոնցում թաղված են 287 ավստրիացի և ռուս զինվորներ։


== Պատկերասրահ ==

		
		
		
		


== Ծանոթագրություններ ==


== Գրականություն ==
Oktawian Duda. Cmentarze I Wojny Światowej w Galicji Zachodniej 1914—1918 — Studia i materiały, Ośrodek Ochrony Zabytkowego Krajobrazu, Warszawa 1995, ISBN 83-85548-33-5
Roman Frodyma. Galicyjskie cmentarze wojenne, tom I. Beskid Niski i Pogórze, Rewasz, Warszawa 1995, ISBN 83-85557-20-2


== Արտաքին հղումներ ==
Cmentarz wojenny nr 95 — Stróżówka Archived 2016-12-20 at the Wayback Machine. (լեհ.)
Метрика кладбища (լեհ.)
Նիկարագուա (լիճ)

Նիկարագուա (իսպ.՝ Lago de Nicaragua, Lago Cocibolca, Mar Dulce, Gran Lago, Gran Lago Dulce, կամ Lago de Granada), տեկտոնական ծագման խոշոր քաղցրահամ լիճ Նիկարագուայում։ Լճի մակերեսը 8157 կմ² է, որի շնորհիվ ամենամեծ քաղցրահամ լիճն է Լատինական Ամերիկայի տարածքում և երկրորդը բոլոր լատինաամերիկյան լճերի շարքում (Մարակաիբոյից հետո)։ Ըստ տարբեր աղբյուրների՝ այն զբաղեցնում է 19-րդ կամ 20-րդ հորիզոնականը աշխարհի ամենամեծ լճերի ցուցակում։ Տիպիտապա գետով կապվում է Մանագուա լճի հետ։ Բարձրությունը ծովի մակարդակից 32 մ է, երկարությունը` 177 կմ։ Առավելագույն խորությունը մինչև 70 մ է, միջինը` 13 մ։ Ծավալը 108 կմ³ է, ջրհավաք ավազանը` 23 844 կմ²։


== Լճի էկոլոգիան ==
Նիկարագուան աշխարհում միակ քաղցրահամ լիճն է, որտեղ շնաձկներ են ապրում։ Այս փաստը հաշվի առնելով և Խաղաղ օվկիանոսից փոքր հեռավորության պատճառով գիտնականները կարծում են, որ նախկինում լճի տարածքը ծովածոց է եղել։ Ժամանակի ընթացքում փակվել է դեպի ծով ելքը և դարձել լիճ, որում մինչև հիմա շնաձկներ են ապրում։
Ենթադրվում էր, որ լճում գտնվող շնաձկներն ի սկզբանե պատկանում են  Նիկարագուա լճի շնաձկան  (անգլ.՝ Carcharhinus nicaraguensis) էնդեմիկ տեսակին։ Այնուամենայնիվ, 1961 թվականին իրականացվեց լճի և ծովային շնաձկների նմուշների համեմատական վերլուծություն, և արդյունքում լճի բնակչությունը ճանաչվեց Բութ շնաձկան հոմանիշ։ Դրանից հետո պարզվեց, որ Ցուլ շնաձկները սաղմոնի պես կարողանում են ցատկել ջրից՝ հաղթահարելով արագահոս Սան Խուան գետի հոսանքը, որը լիճը կապում է Կարիբյան ծովին։ Լճում նշված շնաձկները լողում են բաց ծովում և հակառակը։ Շնաձկներին ծովից լիճ անցում կատարելու համար անհրաժեշտ է 7-ից 11 օր։
Լիճն ունի կղզիախմբեր, ինչպիսիք են Օմետեպեն և Սոլենտինամը։


== Նավարկելի ջրանցք ==
Նիկարագուան նավարկելի Սան-Խուան գետով կապված է Կարիբյան ծովի հետ, որը լճափնյա Գրանադա քաղաքը վերածում է ատլանտյան նավահանգստի, չնայած այն մոտ է նաև Խաղաղ օվկիանոսին։ Ժամամանակին լճի վրա եղել են ծովահենության դեպքեր։
Նախքան Պանամայի ջրանցքի կառուցումը, մի օվկիանոսից մյուսը անցնելու համար լճի մյուս կողմում նախատեսվում էր կառուցել Նիկարագուայի ջրանցք։
Պանամայի ջրանցքի շինարարության ավարտից հետո Նիկարագուայի նախագծերը դարձան ավելի քիչ արդիական, բայց ժամանակ առ ժամանակ հայտնվում էր նոր շինարարության գաղափարը, օրինակ, Ռուսաստանի և Նիկարագուայի նախագահների 2008 թվականին Դեկտեմբերի 18-ին կայացած հանդիպմանը։
2014 թվականի հուլիսին հաստատվել է Խաղաղ և Ատլանտյան օվկիանոսները կապող ուղին՝ Նիկարագուայի ջրանցքը, որը կանցնի Նիկարագուա լճով։ Շինարարությունն սկսվել է 2014 թվականի դեկտեմբերի 22-ին։ Այս հանգամանքի հետ կապված են շինարարության մասին առարկություններ ներկայացնողները, որոնք մտավախություն ունեն, որ օվկիանոսային նավագնացության սկսվելուց հետո լիճը կկորցնի իր նշանակությունը որպես քաղցրահամ ջրի աղբյուր։


== Ծանոթագրություններ ==
Հեդո Թուրքօղլու

Հիդայեթ Թյուրքօղլու (թուրք.` Hidayet Türkoğlu‎, մարտի 19, 1979(1979-03-19), Բայրամփաշա, Ստամբուլի մարզ, Թուրքիա), թուրք նախկին պրոֆեսիոնալ բասկետբոլիստ, թեթև հարձակվող։ 15 մրցաշրջան անցկացրել է Բասկետբոլի ազգային ասոցիացիայում (NBA)։ Ելույթներ է ունեցել նաև Թուրքիայի բասկետբոլի ազգային հավաքականում։ 2008 թվականին ճանաչվել է NBA-ի ամենակատարելագործված բասկետբոլիստ (Most Improved Player)։ Ազգային հավաքականի կազմում 2001 թվականին դարձել է Եվրոպայի առաջնության արծաթե մեդալակիր։


== Կարիերան ==
Ակումբային կարիերան սկսել է թուրքական «Էֆես Պիլսեն» ակումբում՝ այնտեղ անցկացնելով 4 խաղաշրջան։ Դրանից հետո Թուրքօղլուն մուտք է գործում 2000 թ.-ի NBA դրաֆթ, որտեղ էլ ընտրովում է «Սակրամենտո Քինգսի» կողմից՝ 1-ին ռաունդի 16-րդ ընտրության իրավունքով, ինչը նրան դարձնում է NBA-ի պատմության առաջին թուրքածնունդ բասկետբոլիստը։ Լիգայում անցկացրած երկրորդ խաղաշրջանում արժանանում է «NBA-ի տարվա պահեստային» (Sixth Man Award of the Year) մրցանակին, երբ նրա միջին տվյալներն էին 10, 1 միավոր և 4, 5 անդրադարձ (ռեբաունդ)։
2003 թ.-ի ամռանը Թուրքաշօղլուն Ռոն Մերսերի հետ փոխանակվում է և տեղափոխվում «Սան Անտոնիո»։ Փոխանակման մեջ ներառված էր նաև Բրեդ Միլլերը, ով հայտնվում է «Սակրամենտոյում» և Սկոտ Պոլարդը, ով էլ իր հերթին բաժին է ընկնում «Ինդիանա Փեյսերսին»։ «Սփըրսի» կազմում Թուրքօղլուն խաղում է ընդամենը 1 խաղաշրջան՝ միջինը բերելով 9, 2 միավոր, ինչպես նաև գրանցելով կարիերայի բարձրագույն 42% երեքմիավորանոց նետումների արդյունավետություն։ 2004 թ.-ին միանում է «Օռլանդո Մեջիքին»` խաղալով Դուայթ Հովարդի և Ջամիր Նելսոնի պես աստղերի կողքին։ 2009 թ.-ից հետո 1 խաղաշրջան խաղում է Տորոնտո Ռեպտորսի կազմում, այնուհետև փոխանակվում և կարճ ժամանակով տեղափոխվում «Ֆինիքս Սանս» (Լեանդրո Բարբոզայի և Դուեյն Ջոնսի դիմաց)։ Նույն թվականի դեկտեմբերին արդեն Թուրքօղլուն կրկին է ենթարկվում փոխանակման և վերադառնում Օռլանդո։


== Արտաքին հղումներ ==
Պաշտոնական կայք Archived 2008-04-10 at the Wayback Machine.
NBA.com պրոֆիլ
Խաղերի և մարզումների ժամանակ մահացած ֆուտբոլիստների ցանկ

Ֆուտբոլիստների մահը խաղադաշտում , բավական հազվադեպ հանդիպող, բայց երբեմն տեղի ունեցող երևույթ։
Ֆուտբոլ խաղի առաջացման և տարածման սկզբնական շրջանում բավականին մեծ թիվ էին կազմում խաղադաշտում վրա հասած մահացությունները։ Բժշկության վատ որակը հանգեցրեց նրան, որ 1891-1899 թվականներին խաղադաշտում մահացան 100-ից ավելի ֆուտբոլիստներ և ռեգբիի խաղացողներ։
Մեծաթիվ մահացությունները, հատկապես խաղադաշտում, հիմք հանդիսացան, որ   հայտնի բժշկական պարբերականը՝ Lancet-ը, անցկացնի հետազոտություն ։  1894 թվականի մարտին լույս տեսած հոդվածում նշվում էր, որ խաղացողը գնդակով շարժվում էր առաջ, քանի դեռ այն չէր կորցրել։ Սա իր հերթին ենթադրում էր բազում հարվածներ գնդակով առաջ շարժվողին։  Այն Ֆուտբոլիստները, որոնք պայքարում էին 2-րդ հարկի գնդակների համար, հաճախակի հայտնվում էին գետնին, քանի որ օրենքով այդպիսի պայքարը թույլատրվում էր։ 1899 թվականի ապրիլին լույս տեսած հոդվածում նշվում էր, որ կանոնների փոխոխությունները հանգեցրել են ավելի քիչ մահացությունների, սակայն վտանգը դեռ առկա է։ Իսկ 1905 թվականին լույս տեսած հոդվածի համաձայն, խաղը ավելի էր արագացել ու դինամիկ դարձել, սակայն մրցավարների առկայությունը դաշտում բավականին նվազեցրել էր վնասվածքների թվաքանակը։
20-րդ դարում խաղադաշտում վրա հասած մահերը սկսեցին տեղի ունենալ հազվադեպ։ Եթե 19-րդ դարի վերջում ֆուտբոլիստնեդրը հիմնականում մահանում էին բախումների և վատ բուժօգնության հետևանքով, ապա հիմա մահերը հիմնականում կապված էին սրտային հիվանդությունների, ֆիզիկական ծանրաբեռնվածության և գերհոգնածության հետ։
21-րդ դարի առաջին տասնամյակում մահացություննրի թիվը զգալիորեն մեծացավ։ Ահա թե ինչպես է արտահայտվում բժշկական գիտությունների թեկնածու Դմիտրի Պոլյակովը այս իրադարձություննրի հետ կապված.

Այստեղ ներառված են միայն այն ֆուտբոլիստներ անունները, որոնք մահացել են խաղադաշտում վրա հասած վնասվածքների հետևանքով։ Ցանկում ներառված չեն այն ֆուտբոլիստները, որոնց մահվան պատճառները ավտովթարները, ավիովթարները կամ էլ սպանություններն են։


== Ցանկ ==


== Ծանոթագրություններ ==


== Գրականություն ==
Кокс Р., Рассел Д., Вэмплью Р. Энциклопедия британского футбола. — М.: Фаир-пресс, 2006. — 384 с. — ISBN 5-8183-1067-1
Չեզոք իրավիճակ (ֆիլմ)

Չեզոք իրավիճակ, 1978 թվականին «Հայֆիլմ» կինոստուդիայում նկարահանված ֆիլմ։


== Սյուժե ==
Ֆիլմի հերոսը կարծես «կախված» է անցյալի ու ներկայի միջև։ Միակ ելքը նրա համար ինքնասպանությունն է...։


== Դերերում ==
Վլադիմիր Քոչարյան
Կարինե Սուքիասյան
Յու. Բալակիրև
Վ. Վարդանյան։


== Ծանոթագրություններ ==


== Արտաքին հղումներ ==
Ֆիլմը kino-teatr.ru կայքում
Երոֆեև (այլ կիրառումներ)

Երոֆեևը ռուսական ազգանուն է։
Այս ազգանունով հայտնի են հետևյալ մարդիկ.

Վենեդիկտ Վասիլևիչ Երոֆեև (1938–1990) Ռուս գրող։
Վիկտոր Վլադիմիրի Երոֆեև ծնվ. 1947 Ռուս գրող, գրականագետ։
Մադմաս (Ուսի վտակ)

Անվան այլ կիրառումների համար տե՛ս՝ Մադմաս (այլ կիրառումներ)Մադմաս  (ռուս.՝ Мадмас), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Ուսի գետի ձախ ափին՝ 35 կմ հեռավորության վրա։ Գետի երկարությունը 20 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 03030000112103000044114
Հիդրոլոգիական ուսումնասիրությունների կոդը - 103004411
Ավազանի կոդը - 03.02.03.001'
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դավիթ VIII

Դավիթ VIII (1273 - 1311, Վրաստան), Բագրատունիների արքայատոհմից, Վրաստանի թագավոր(1293-1311):
Ավագ որդին Դեմետրե II-ի (Տրապիզոնուհի կնոջից)։ 
Դավիթը Վրաստանի թագավոր էր նշանակվել Ռումելական 1293 թվականի ապստամբության ժամանակ ռազմական ծառայության համար։ Հաջորդել է հորաքրոջ որդուն՝ Վախթանգ II-ին։ Դավիթ VIII-ի թագավորությունը իրականում տարածվում էր թագավորության արևմտյան մասի վրա, չնայած որ Արևմտյան Վրաստանը Բագրատունիների Իմերեթյան ճյուղի տիրապետության տակ էր եղել 1259 թվականից։ Դավիթը աջակցում է Բաիդու խանին երկրում եղած ներքին հակասությունները վերացնելու համար, սակայն Բաիդու խանը սպանվում է, և նրան փոխարինում է Ղազան խանը, ով հրամայում է վրաց թագավորին գալ Թավրիզ։ Հիշելով հոր ճակատագիրը՝ Դավիթը հրաժարվում է գնալ և պատրաստվում է պատերազմի։ Ղազան խանը պատժիչ արշավախումբ է ուղարկում երկիր։ Դավիթ VIII-ը պատսպարվում է Մթիուլեթի լեռներում և պարտիզանական կռիվների միջոցով հաղթում է մոնղոլական բանակին։ Հետագայում Դավիթի դեմ կռվի է դուրս գալիս մոնղոլական մեկ այլ բանակ, որին չի հաջողվում թափանցել երկրի խորքերը, և զինադադար է կնքվում մոնղոլների և Դավիթի միջև։ Դավիթը իր եղբոր հետ ճանաչվում է անկախ և իշխանություն է ձեռք բերում Ջավախքի հարավային մասի վրա։ Նա բարիդրացիական հարաբերություններ է հաստատում եգիպտական մամլուքների հետ։ Դավիթ VIII-ը ամուսնացել է երկու անգամ։ Առաջինը մոնղոլ արքայադուստր Օլջաթի հետ, երկրորդ անգամ՝ վրաց ազնվական Համադա Սուրամելիի դստեր հետ։


== Ծանոթագրություններ ==

Kapananadze, D. G. Gruzinskaja Numizmatika. Moskau 1955
Շառլ Բելմոն

Շառլ Բելմոն (հունվարի 24, 1936(1936-01-24), Կուրբևուա - մայիսի 15, 2011(2011-05-15), Փարիզի 14-րդ շրջան, Փարիզ), ֆրանսիացի դերասան, ռեժիսոր, սցենարիստ։


== Կենսագրություն ==
Շառլ Բելմոնը ծնվել է 1936 թվականի հունվարի 24-ին ֆրանսիական Իլ դը Ֆրանս երկրամասի Կուրբևուա համայնքում։
Առաջին անգամ հանդես է եկել Կլոդ Շաբրոլի «Սիրունիկները»(1960) ֆիլմում։ Խաղացել է էպիզոդիկ դեր, այդ իսկ պատճառով նրա մասին չի նշվում տիտրերում։ 1960-1968 թվականներին նկարահանվել է շուրջ տասը ֆիլմերում և սերիալներում։ Բելմոնը ունի 6 ռեժիսորական աշխատանք։
Շառլ Բելմոնը մահացել է 2011 թվականի մայիսի 15-ին՝ 76 տարեկան հասակում։


== Ֆիլմագրություն ==


=== դերասան ===
1960 - «Սիրունիկները» - Տիտրերում գրված չէ
1961 - «Սիրատածուները» - Արթուր
1961 - «Նոր արիստոկրատները» - Դենիս Պրյուլ-Ռուսսո
1961 - «Գիշերային դևեր» - Կլոդ
1962 - «Նեապոլի չորս օրերը» - Սայլոր
1963 - «Կույսերը» - Ֆրանսուա
1963 - «Սպիտակ պարանոցով մարդը» (կարճամետրաժ)
1964 - «Նիկ Կարտերը կոտրում է ամեն ինչ» - Բրյունո
1964 - «Պալինոսայի ադամանդները» - Ժերոմ Պոնս (հեռուստասերիալ)
1968 - «Մոծակ» (հեռուստաֆիլմ)


=== Ռեժիսոր ===
1968 - «Օրվա փրփուրը»
1971 - «Խեցգետին»
1974 - «Histoires d'A»
1977 - «Կլեմանսի համար»
1997 - «Խաղաղօվկիանոսյան միջնորդները»
2006 - «Երկուսիցս ո՞վ է»


=== Սցենարիստ ===
1968 - «Օրվա փրփուրը»
1971 - «Խեցգետին»
1977 - Կլեմանսի համար»
1997 - «Խաղաղօվկիանոսյան միջնորդները»
2006 - «Երկուսիցս ո՞վ է»


== Մրցանակներ և առաջադրումներ ==


== Ծանոթագրություններ ==
Not Fucking Around Coalition

Not Fucking Around Coalition (NFAC) զինված աֆրոամերիկացիների ազգայնական աշխարհազոր։ Թեև այն կապված է եղել Նոր սև հովազ կուսակցության հետ (անգլ.՝  New Black Panther Party), բայց հերքում է ցանկացած կապ Նոր սև հովազ կուսակցության կամ  Սև կյանքերը կարևոր են շարժման (անգլ.՝  Black Lives Matter) հետ։ Աշխարհազորի ղեկավար Ջոն Ջեյ Ֆիջերալդ Ջոնսոնը, որը հայտնի է որպես Գրանդ Մասթեր Ջոն, ասում է, որ աշխարհազորը կազմված է «նախկին զինվորական հրաձիգներից»։ Ջոնսոնը 2016 թվականի ԱՄՆ նախագահական ընտրությունների անկախ թեկնածու է եղել։ Ջոն Ջեյ Ֆիջերալդ Ջոնսոնը հայտարարել է․ «Մենք սև աշխարհազոր ենք։ Մենք բողոքող չենք, մենք ցուցարար չենք, մենք չենք գալիս երգելու, չենք գալիս վանկարկելու։ Մենք դա չենք անելու»։
NFAC-ի կարգախոսն է՝ բռնությունն ու սպանությունը, ճնշման դեմ ընդունելի պատասխան են։ Ջոնսոնը հայտարարել է, որ «հավատում է բռնությանը» և ցանկանում է, որ Ամերիկայի յուրաքանչյուր աֆրոամերիկացի ունենա իր Վականդան։


== Գործունեություն ==
NFAC-ի անդամների առաջին հայտնվելը եղել է 2020 թվականի մայիսի 12-ին Ջորջիա նահանգի Բրունսվիկ քաղաքի շրջակայքում փետրվարին Ահմաուդ Արբերիի սպանության կապակցությամբ տեղի ունեցող բողոքի ցույցի ժամանակ։ Այդ ժամանակ տեղական լրատվամիջոցները նրանց նույնականացրել են Նոր սև հովազների հետ։
Ջոնսոնը նշել է, որ NFAC-ը իր խնդրանքով զինված անվտանգություն է ապահովել Ռեյշարդ Բրուքսի քրոջ համար՝ հունիսի վերջին NFAC-ը նրան ուղեկցել է Ատլանտա քաղաքի կենտրոնում կայացած հավաքույթի ժամանակ։
2020 թվականի հուլիսի 4-ին, մոտ 100 կամ 200 հիմնականում զինված NFAC անդամներ երթով շարժվել են Ջորջիա նահանգի Ատլանտա քաղաքի մոտակայքում գտնվող Սթոուն լեռան զբոսայգում՝ կոչ անելով հեռացնել Համադաշնության հուշարձանը: Պարկը շահագործող «Սթոն մաունտեյն հուշահամալիր կազմակերպությունը» (անգլ.՝ Stone Mountain Memorial Association) հայտարարել է, որ բողոքարարները խաղաղ են եղել և հետևել են կարգուկանոնին : Ջոնսոնը Կու-կլուքս-կլանի համար կարևոր հուշարձանի մասին հայտարարել է «Մեր նախնական նպատակը եղել է կազմել մեր աշխարհազորը Սթոուն լեռան վրա, որպես ուղերձ․ «քանի դեռ դուք վերացնում եք բոլոր արձանները հանրապետության ողջ տարածքում, ի՞նչ կասեք սրա մասին»։ FAC- ի անդամներից մեկը բողոքի ակցիայի ժամանակ ասել է. «Ես ուզում եմ, որ Կու-կլուքս-կլանի սիրտը լսի ինձ։ Անկախ նրանից, թե որտեղ ես դու, ես քո տանն եմ։ Դու սպառնացել ես, մենք չենք սպառնում»։
Հուլիսի 20-ին Կենտուկիի գլխավոր դատախազ Դանիել Քեմերոնը և Լուիիսվիլի քաղաքապետարանի խորհրդի նախագահ Դեյվիդ Ջեյմսը հեռախոսազրույց են ունեցել Ջոնսոնի հետ, որը գնահատվել է արդյունավետ։
Հուլիսի 25-ին NFAC-ի շուրջ 200 անդամ հավաքվել են Կենտուկի նահանգի Լենիսվիլ քաղաքում, բողոքելու մարտ ամսին Բրեոն Թեյլորին գնդակահարելու համար պատասխանատու սպաների դեմ գործողության բացակայության դեմ։ NFAC ներկայությանը հակադարձել են  մոտ «Երեք տոկոս» աշխարհազորի մտ 50 զինված անդամ։ Լուիսվիլի ոստիկանությունը պատնեշ է կազմել երկու խմբերի միջև։ NFAC-ի երեք անդամ վիրավորվել են զենքի անփույթ օգտագործման հետևանքով։


== Նշումներ ==


== Ծանոթագրություններ ==
Նարգիզ Փաշայան

Նարգիզ Փաշայան (փետրվարի 23, 1950(1950-02-23), Երևան, Հայկական ԽՍՀ, ԽՍՀՄ), պոստմոդեռնիստական ոճով ստեղծագործող հայ նկարչուհի։


== Կենսագրություն ==
Նարգիզ Փաշայանը ծնվել է 1950 թվականին, Երևանում։ 1968-1972 թվականներին սովորել է Փանոս Թերլեմեզյանի անվան գեղարվեստի ուսումնարանում, այնուհետև ուսումը շարունակել է Երևանի գեղարվեստա-թատերական ինստիտուտում։ 1983-1988 թվականներին դասավանդել է Երևանի պոլիտեխնիկական ինստիտուտում։
Ստեղծագործություններից ներկայացված են Ֆրանսիայի, Բելգիայի, ԱՄՆ-ի, Իրանի, Ռուսաստանի, Ղազախստանի, Ավստրալիայի, Հայաստանի մասնավոր հավաքածուներում։


== Ցուցահանդեսներ ==
Մասնակցել է բազմաթիվ ցուցահանդեսների (անհատական և խմբակային), ինչպես նաև ցուցադրվել է Իրանում, Բելգիայում, Ղազախստանում, Ավստրալիայում (Մելբուռն)։


=== Անհատական ցուցահադնեսներ ===
ՀՀ Ազգային ժողով, 2009
Հայաստանի նկարիչների միություն, 2010
«Տոն, որ միշտ մեզ հետ է», Երևանի պատմության թանգարան, 2013


== Ընտանիք ==
Ամուսնացած է հայ նկարիչ Դավիթ Պետրոսյանի հետ։ Ունի 2 երեխա` Արևիկ և Բենիամին Պետրոսյաններ։


== Ծանոթագրություններ ==


== Արտաքին հղումներ ==
Պաշտոնական կայքէջ Archived 2018-08-16 at the Wayback Machine.
Բուչանո

Բուչանո (իտալերեն՝ Bucciano), քաղաք Իտալիայի Կամպանիա մարզի Բենևենտո գավառում։
Բնակչությունը կազմում է 1907 մարդ, բնակչության խտությունը կազմում է 272 մարդ/կմ²։ Զբաղեցնում է 7 կմ² մակերես տարածք։ Փոստային ինդեքս՝ 82010, հեռախոսային կոդ՝ 00823։


== Ժողովրդագրություն ==
Բնակչության աճը


== Ծանոթագրություններ ==
Ավիրե Լենժե

Ավիրե Լենժե (ֆր.՝ Avirey-Lingey), համայնք Ֆրանսիայի Գրանդ Էստ մարզի Օբ գավառում։
Բնակչությունը 2010 թվականի դրությամբ կազմում է 220 մարդ, բնակչության խտությունը` 12.32 մարդ/կմ²։ Բնակավայրը զբաղեցնում է 17.85 կմ² տարածք։


== Աշխարհագրություն ==
Գտնվում է Փարիզ քաղաքից 175 կմ հարավ-արևելք, Շալոն ան Շամպայն քաղաքից` 105 կմ հարավ, Տրուա քաղաքից` 35 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 138 աշխատունակ (15-64 տարեկան) բնակիչ, որոնցից ակտիվ էին 122-ը, իսկ ոչ ակտիվները` 16։ Ակտիվության ցուցանիշը կազմում է 88,4 %։ 122 աշխատունակ մարդկանցից աշխատել է 119 անձ (64 տղամարդ և 55 կին)։ Գործազուրկ են եղել 3 անձ (1 տղամարդ և 2 կին)։ 16 անաշխատունակներից 4-ը եղել են աշակերտներ կամ ուսանողներ, 5-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սեն Ռամբեր ան Բյուժե (կանտոն)

Անվան այլ կիրառումների համար տե՛ս՝ Սեն Ռամբեր ան Բյուժե (այլ կիրառումներ)Սեն Ռամբեր ան Բյուժե (ֆր.՝ Saint-Rambert-en-Bugey), Ֆրանսիայի կանտոն է, գտնվում է Ռոն-Ալպ շրջանում։ Էն դեպարտամենտի կանտոնն է։ Մտնում է Բելե օկրուգի մեջ։ Համաձայն 1999 թվականի մարդահամարի կանտոնի բնակչությունը 4949 մարդ էր։Կանտոնի համարը 128 է։ Կանտոնում կա 12 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Արմեն Զեմանյան

Արմեն Զեմանյան  (ապրիլի 16, 1925(1925-04-16), Բրիջուոթեր, Փլիմաութ շրջան, Մասաչուսեթս, ԱՄՆ), ամերիկահայ էլեկտրատեխնիկ, մաթեմատիկոս, գիտնական, ՀՀ գիտությունների ազգային ակադեմիայի արտասահմանյան անդամ։


== Կենսագրություն ==
Ծնվել է 1925 թվականի ապրիլի 16-ին, Մասաչուսեթս նահանգի Բրիջուոթեր քաղաքում։ 1949 թվականին ավարտել է Նյու Յորքի համալսարանը։ 1952-1962 թվականներին նույն համալսարանում եղել է ասիստենտ և դոցենտ, 1962-1983 թվականներին՝ պրոֆոսոր, 1983-1998 թվականներին՝ առաջատար պրոֆեսոր, 1998 թվականից՝ վաստակավոր պրոֆեսոր։
Արմեն Զեմանյան հիմնական աշխատությունները նվիրված են մաթեմատիկական անալիզին, ընդհանրացված ֆունկցիաների ինտեգրալային ձևափոխություններին, գրաֆների և անվերջ էլեկտրական շղթաների մաթեմատիկական տեսությանը, ֆիզիկայում մաթեմատիկական համակարգերի կիրառման հնարավորության հարցերին։
Ռուսաստանի բնական գիտությունների ակադեմիայի և այլ ակադեմիաների արտասահմանյան, Էլեկտրատեխնիկայի և էլեկտրոնիկայի գծով ճարտարագետների ինստիտուտի անդամ է, ինչպես նաև Դուբնայի (ՌԴ) միջազգային համալսարանի պատվավոր պրոֆեսոր։
Պարգևատրվել է ամերիկահայ ուսանողների ընկերակցության Տիգրան Հ.Կաբակչյան մրցանակի դափնեկրով, Ռուսաստանի բնական ԳԱ Պյոտր Կապիցայի անվան, ԷԷՃԻ հոբելյանական  ոսկե մեդալներով։


== Ծանոթագրություններ ==


== Արտաքին հղումներ ==
Земанян Армен
Սանտու Անտոնիու դու Իսա

Սանտու Անտոնիու դու Իսա (պորտ.՝ Santo Antônio do Içá), համայնք Բրազիլիայում՝ Ամազոնաս նահանգի կազմում։ Գտնվում է Հարավ-արևմտյան նահանգի Ամազոնաս մարզում։ Մտնում է Ալտու Սոլիյմոյնս գավառի կազմի մեջ։
Եղվարդի մարզակոշիկների ֆաբրիկա

Եղվարդի մարզակոշիկների ֆաբրիկա, մարզակոշիկներ արտադրող հայկական ընկերություն, որը գրանցված է և գործում է Հայաստանի Հանրապետության Կոտայքի մարզի Եղվարդ քաղաքում։ 
Մարզակոշիկների ֆաբրիկան գործում է Եղվարդ քաղաքում՝ Երևանյան փողոցի 118 հասցեում։


== Պատմություն ==


=== Հիմնադրում ===

1985 թվականի հուլիսի 18-ին մարզակոշիկների արտադրության նպատակով Խորհրդային Միության «Լիցենզինտորգ» ընկերության և «Ադիդաս» ընկերության միջև ստորագրվել է թիվ 73/78817 Լիցենզիոն պայմանագիր, որի հիման վրա Խորհրդային Հայաստանի Եղվարդ քաղաքում հիմնադրվել է մարզակոշիկների ֆաբրիկան։ 1985-1987 թվականներին կառուցվել են ֆաբրիկայի շենք, շինություններն ու տեղադրվել արտադրական հաստոցները։ Իր արտադրական գործունեությունը սկսել է 1987 թվականի ապրիլի 1-ից։
Գործարանի հիմնադրման ժամանակ ձեռք է բերվել շուրջ 7,8 միլիոն դոլար արժողությամբ արտասահմանյան սարքավորումներ, որոնց տեղադրումն իրականացրել են «Ադիդաս» ընկերության մասնագետների կողմից և «Adidas», «Desma», «Schoen», «Lemo», «Pfaff», «Bayer», «Elastogran», «Stelk» և այլ ընկերությունների ներկայացուցիչների ներկայությամբ։
1987 թվականից մինչև 1991 թվականը գործարանը համագործակցել է «Ադիդաս» ընկերության հետ, լիցենզիոն պայմանագրի շրջանակներում ստացել անհրաժեշտ տեխնիկական և այլ աջակցություն։ Ֆաբրիկայի աշխատակիցները բազմիցս վերապատրաստվել են «Ադիդաս» ընկերության գերմանական և ավստրիական ձեռնարկություններում։


=== Գործարանի շենքային կառուցվածք ===
Եղվարդի մարզակոշիկների ֆաբրիկայի ընդհանուր զբաղեցրած տարածքը կազմում է 37․000 քմ, որտեղ գտնվում են 5000 քմ մակերես զբաղեցնող մեկ հարկանի արդյունաբերական շենքեր, 2000 քմ պահեստային տարածքներ, 1500 քմ մակերես զբաղեցնող վարչական և օժանդակ տարածքներ։


== Արտադրանք ==
Եղվարդի մարզակոշիկների ֆաբրիկան արտադրում է տղամարդկանց և կանացի մարզակոշիկներ, այդ թվում՝ մանկական։ Հիմնադրման ժամանակ հաստատվել են «Օլիմպիա-88», «Բրեստ», «Թենիս-Կոմֆորտ», «Ռեթուրն-Կոմֆորտ» և «Բրյուսել» անունը կրող տեսականին։ Հետագայում այդ  արտադրատեսակներն ավելի են կատարելագործվել։ Ներկայում մարզակոշիկների ֆաբրիկան ունի «Եղվարդ 01», «Եղվարդ 02», «Եղվարդ 03», «Եղվարդ 04», «Եղվարդ 05», «Եղվարդ 06», «Եղվարդ 07 Օլիմպիա», «Եղվարդ 08», «Եղվարդ 09», «Եղվարդ 10», «Եղվարդ 11 Հատուկ» մարզակոշիկների տեսականին։ Ընկերությունն ընդունում է նաև յուրահատուկ դիզայնի և ձևի մարզակոշիկների անհատական պատվերներ։
«Եղվարդ 01», «Եղվարդ 02», «Եղվարդ 03», «Եղվարդ 04», «Եղվարդ 05», «Եղվարդ 06», «Եղվարդ 07 Օլիմպիա», «Եղվարդ 09» տեսակի մարզակոշիկները պատրաստվում են բնական քրոմակաշվից, զամշից, իսկ ներբանը՝ երկգույնանի պոլիուրետանից և ունի 1,6-1,8 մմ հաստություն։ Չափերն են՝ 36, 37, 38, 39, 40, 41, 42, 43, 44, 45, 46։ «Եղվարդ 08» տեսակի մարզակոշիկը պատրաստվում է բնական քրոմակաշվից, զամշից, իսկ ներբանը՝ երկգույնանի պոլիուրետանից և ունի 1,6-1,8 մմ հաստություն։ Չափերն են՝ 33, 34, 35։ «Եղվարդ 11 Հատուկ» տեսակի, ինչպես նաև պատվերով մարզակոշիկներն արտադրվում են բնական քրոմակաշվից, զամշից։

		
		
		


== Ծանոթագրություններ ==
Դավիթ Քոչարյան

Դավիթ Յակովի Քոչարյան (հունվարի 13, 1941(1941-01-13), Լենինգրադ, ՌԽՖՍՀ, ԽՍՀՄ), խաղարկային ֆիլմերի ռեժիսոր, սցենարիստ։


== Կենսագրություն ==
Դավիթ Քոչարյանը ծնվել է 1941 թվականին Լենինգրադ քաղաքում։ 1967 թվականին ավարտել է ՎԳԻԿ-ի ռեժիսուրայի ֆակուլտետը՝ Միխայիլ Ռոմի արվեստանոցը։ 2 լիամետրաժ, 1 կարճամետրաժ խաղարկային և մի շարք փաստագրական ֆիլմերի ռեժիսոր է։ Աշխատում և ապրում է Սանկտ Պետերբուրգ քաղաքում։


== Ֆիլմագրություն ==


=== Ռեժիսոր ===


=== Սցենարիստ ===


=== Դերերը կինոյում ===


== Ծանոթագրություններ ==


== Արտաքին հղումներ ==
Դավիթ Քոչարյանի մասին kino-teatr.ru կայքում
Ստավրոս Տավուլարիս

Ստավրոս Տավուլարիս. (ծնվել է 1920), հույն հասարակական գործիչ, բանասեր, բառարանագիր։
Սովորել է Աթենքի համալսարանում։ Մասնակցել է (1941-1944) Դիմադրության շարժմանը։ 1946 թվականին աքսորվել է, ենթարկվել խոշտանգումների։ Տավուլարիսը ազատվել է ՄԱԿ-ի միջամտությամբ։ Հիմնել է «Հունական հրատարակությունների ընկերությունը», որը լույս է ընծայել «Հին և նոր հույն դասականների ամբողջական երկերը» (57 հատոր)։ Հրատարակել է «Դպրոցական հանրագիտարան», «Հունարեն ժամանակակից խոսակցական լեզվի բառարան», «Ընդհանուր դպրոցական Հիդրիա հանրագիտարանը»։ «Հիդրիա։ Հունական և համաշխարհային մեծ հանրագիտարան» հրատարակչության տնօրենն է։ Այդ հանրագիտարանում զետեղված են Հայաստանին և հայերին վերաբերող բազմաթիվ հոդվածներ, քարտեզներ և պատկերներ։ Մահացել է 1968 թվականին։
Լա Սեր

Լա Սեր (ֆր.՝ La Serre), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 132 մարդ, բնակչության խտությունը` 7.13 մարդ/կմ²։ Բնակավայրը զբաղեցնում է 18.52 կմ² տարածք։


== Աշխարհագրություն ==
Գտնվում է Փարիզ քաղաքից 560 կմ հարավ, Թուլուզ քաղաքից` 105 կմ արևելք, Ռոդեզ քաղաքից` 55 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 83 աշխատունակ (15-64 տարեկան)  բնակիչ, որոնցից ակտիվ էին 58-ը, իսկ ոչ ակտիվները` 25։ Ակտիվության ցուցանիշը կազմում է 69,9 %։ 58 աշխատունակ մարդկանցից աշխատել է 54 անձ (27 տղամարդ և 27 կին)։ Գործազուրկ են եղել 4 անձ (3 տղամարդ և 1 կին)։ 25 անաշխատունակներից 11-ը եղել են աշակերտներ կամ ուսանողներ, 9-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տիգնիս (այլ կիրառումներ)

Տիգնիս, կարող է վերաբերել՝

Տիգնիս - գյուղ Արևելյան Հայաստանում, Կարսի մարզի Կարսի գավառում
Տիգնիս - միջնադարյան հայկական բերդ Արևելյան Հայաստանում՝ ներկայիս Թուրքիայում
Կարբիդներ

Կարբիտներ (լատ.՝ carbo — ածուխ), ածխածնի միացությունները էլեկտրադրական տարրերի, գլխավորապես մետաղների և մի քանի ոչ մետաղների հետ։ Ըստ քիմիական կապի տեսակի, բաժանվում են երեք հիմնական խմբի՝ իոնական (կամ աղանման), կովալենտ և մետաղակերպ։ Որոշ կարբիտներ ոչ ստեքիոմետրիկ միացություններ են։ Իոնական կարբիտնեը պարունակում են ուժեղ էլեկտրադրական մետաղների (
  
    
      
        N
        a
        ,
        C
        a
        ,
        M
        g
        ,
        A
        l
        ,
        L
        a
      
    
    {\displaystyle Na,Ca,Mg,Al,La}
   և այլն) կատիոններ և ածխածնի անիոններ։ Դրանցից են ացետիլենիդները և մեթանիդները, որոնք ջրի ու նոսր թթուների հետ փոխազդելիս կամ տաքացնելիս քայքայվում են, համապատասխանաբար՝ ացետիլենի և մեթանի։ Կովալենտ կարբիտները ունեն միջատոմական կապերի մեծ ամրություն, քիմիապես իներտ են և հրակայուն, կիսահաղորդիչներ են, մի քանիսը (օրինակ, սիլիցիումի կարբիդը) կառուցվածքով մոտ են ալմաստին։ Մետաղակերպ կաբիտները սովորաբար պատկերվում են որպես ածխածնի ատոմների ներդրված ֆազեր՝ անցումային մետաղների բյուրեղային ցանցերի ծակոտիներում։ Կարծր, ոչ առաձգական, փշրվող նյութեր են։ Լավ էլեկտրահաղորդիչներ են, որտեղից էլ ստացել են «մետաղակերպ» անվանումը։ Կայուն են թթուների, քիչ կայուն՝ ալկալիների նկատմամբ։ Իոնական կարբիտներից, որպես ացետիլենի ստացման աղբյուր, տեխնիկայում կարևոր նշանակություն ունի կալցիումի կարբիդը։ Մետաղակերպ և կովալենտ կարբիտները լայնորեն կիրառվում են քիմիական մեքենաշինության ու արդյունաբերության մեջ, էլեկտրոնիկայում և այլ բնագավառներում։
ԱՄՆ դրամահատարանի մետաղադրամների արտադրություն

1892 թվականին Barber դիզայնը օգտագործվել է 10¢, 25¢ և 50¢ մետաղադրամների համար։
1909 թվականին Indian Head և Lincoln դիզայնները օգտագործվել են 1¢ մետաղադրամների համար։
1913 թվականին Liberty Head և Buffalo դիզայնը օգտագործվել են 5¢ մետաղադրամների համար։
1916 թվականին Mercury և Barber դիզայնները օգտագործվել են 10¢ մետաղադրամների համար։
1916 թվականին Standing Liberty և Barber դիզայնները օգտագործվել են 25¢ մետաղադրամների համար։
1921 թվականին Peace և Morgan դիզայնները օգտագործվել են 1$ մետաղադրամների համար։
1932 թվականին Washington դիզայնը օգտագործվել է 25¢ մետաղադրամների համար։
1938 թվականին Buffalo և Jefferson դիզայնները օգտագործվել են 5¢ մետաղադրամների համար։
1942 թվականին պղնձանիկելը և  35% արծաթե սալիկները օգտագործվել են 5¢ մետաղադրամների համար
1946 թվականին Roosevelt դիզայնը օգտագործվել է 10¢ մետաղադրամների համար։
1948 թվականին Franklin դիզայնը օգտագործվել է 50¢ մետաղադրամների համար։
1964 թվականին այդ տարում հատված բոլոր $1 մետաղադրամները պետք է հալվեին դրամահատարանում, իսկ Kennedy դիզայնը օգտագործվել է 50¢ մետաղադրամների համար։
1971 թվականին Eisenhower դիզայնը օգտագործվել է 1$ մետաղադրամների համար։
1975 և 1976 թվականներին բոլոր 25¢, 50¢ և 1$ մետաղադրամները թվագրվել են 1776-1976 թվականներին։
1979 թվականին Susan B. Anthony դիզայնը 1$ մետաղադրամների համար։
1982 թվականին բրոնզե և պղնձապատ ցինկե սալիկները օգտագործվել են 1¢ մետաղադրամների համար։
2000 թվականին Սակագավեայի դոլարը օգտագործվել է 1¢ մետաղադրամների համար։


== Տես նաև ==
Դրամագիտություն
Դրամահատարան (մետաղադրամ)
ԱՄՆ դրամահատարան


== Notes ==


== Արտաքին հղումներ ==
[1] Archived 2016-03-14 at the Wayback Machine. United States Mint - Circulating Coins Production data.
R.S. Yeoman, A Guide Book of United States Coins.  Mintages are given for each denomination back to 1793 by date and mint.
United States Mint website: [2] Archived 2017-01-31 at the Wayback Machine., [3] Archived 2007-03-14 at the Wayback Machine.
COINSHEET Nurismatic Directory website: [4] Archived 2007-10-27 at the Wayback Machine. (This site uses US Mint which has since been removed from the Mint's site.)
[5] also uses old Mint data.  Dead Link
Սիրնիկի (գյուղ, Լուցկի շրջան)

Սիրնիկի (ուկրաիներեն՝ Сирники), գյուղ Ուկրաինայի Վոլինի մարզի Լուցկի շրջանում։ Հիմնադրվել է 1450 թվականին։
2001 թվականի տվյալներով Սիրնիկի գյուղում բնակվում էր 546 մարդ։ Բնակավայրը զբաղեցնում է 0,83 կմ² տարածք։ Բնակչության խտությունը կազմում էր 657,83 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լիվիոս Անդրոնիկոս

Լիվիուս Անդրոնիկուս (Livius Andronicus, մոտ մ. թ. ա. 280, Տարանտո - մոտ մ. թ. ա. 200, Հռոմ, Հռոմեական Հանրապետություն)։ Հռոմեական դրամատուրգիայի առաջին ներկայացուցիչն է։


== Կյանքը և գրական գործունեությունը ==
Նրա կյանքի և գրական գործունեության մասին քիչ տեղեկություն է հասել գրականության պատմությանը։ Լիվիուսի մասին կենսագրական տեղեկություն հաղորդում է հռոմեական ուշ շրջանի գրող Սվետոնիոսը, որն ապրել է մ.թ. 75-160 ժամանակաշրջանում։ Լիվիուսը հույն էր և ստրուկ։ Երբ հռոմեացիները մ.թ.ա. 272 թվականին գրավում են Հարավային Իտալիայի Տարենթոն քաղաքը, Լիվիուսը որպես ստրուկ բաժին է ընկնում հռոմեական կոնսուլ Մարկոս Լիվիուս Սալինատորին։ Լիվիուսը կատարում էր իր տիրոջ գրագրությունները, արտագրում էր տեքստեր, տիրոջ երեխաներին սովորեցնում էր հունարեն և լատիներեն։ Անդրոնիկուսը դառնում է լիբերտի և կրում է իր տիրոջ տոհմային անունը ու իրեն անվանում Լուցիուս Լիվիուս Անդրոնիկուս։ Լիվիուսը զբաղվում էր ուսուցչությամբ, ուսուցման գործը դյուրացնելու նպատակով նա լատիներեն է թարգմանում հունական «Ոդիսական» էպոսը։ Կիկերոնը Լիվիուսի այդ թարգմանության մասին հայտնում է բացասական կարծիք։ Սակայն Լիվիուսի այդ գործի նշանակությունն այն է, որ դա լատինական թարգմանության առաջին երևույթն է։
Գոլոդկի (գյուղ, Խմելնիկի շրջան)

Գոլոդկի (ուկրաիներեն՝ Голодьки), գյուղ Ուկրաինայի Վիննիցայի մարզի Խմելնիկի շրջանում։
2001 թվականի տվյալներով Գոլոդկի գյուղում բնակվում էր 952 մարդ։ Բնակավայրը զբաղեցնում է 2,06 կմ² տարածք։ Բնակչության խտությունը կազմում էր 462,14 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
New Day (երգ, Թամար Կապրելյան)

New Day (Նոր օր)՝ ամերիկահայ երգչուհի Թամար Կապրելյանի առաջին սինգլն է իր առաջին Sinner or a Saint ալբոմից։ Թողարկվել է 2009 թ. մայիսի 29-ին Interscope Records-ի կողմից։


== Արտաքին հղումներ ==
Տեսահոլովակի առաջին տարբերակը
Տեսահոլովակի երկրորդ տարբերակը
Խուբրիկե

Խուբրիկե (իսպ.՝ Jubrique) մունիցիպալիտետ Իսպանիայում։ Գտնվում է Մալագա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Սեռանիա դե Ռոնդա շրջանում։ Տարածքը կազմում է 39 կմ2։ Բնակչությունը՝ 751 մարդ (2010 թվականի տվյալներով)։ Պրովինցիայի վարչական կենտրոնից գտնվում է 38 կմ հեռավորության վրա։


== Արտաքին հղումներ ==
Պաշտոնական կայք
Ayuntamiento de Jubrique
El Portal no oficial de Jubrique Archived 2008-02-12 at the Wayback Machine.
Blog de Jubrique
serraniaderonda.org
Կեդրովի Կլյուչ

Կեդրովի Կլյուչ (ռուս.՝ Кедровый Ключ), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Շոդրովա գետի ձախ ափին՝ 2 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմ, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վերին Վատյոլ

Վերին Վատյոլ (ռուս.՝ Верхняя Ванъёль), գետ Ռուսաստանում, հոսում է Կոմի Հանրապետությունով։ Գետաբերանը տեղակայված է Կոգել գետի աջ ափին՝ 21 կմ հեռավորության վրա։ Գետի երկարությունը 19 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ գետը պատկանում է Դվինսկո Պեչորսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000059447
Կոդը ըստ հիդրոլոգիական հետազոտության (ՌԴ) — 103005944
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վեսնյանոե (ավան, Նիկոլաևի շրջան)

Անվան այլ կիրառումների համար տե՛ս՝ ՎեսնյանոեՎեսնյանոե (ուկրաիներեն՝ Весняне), ավան Ուկրաինայի Նիկոլաևի մարզի Նիկոլաևի շրջանում։
2001 թվականի տվյալներով Վեսնյանոե ավանում բնակվում էր 1 394 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Աստերոիդների ցանկ (139101-139200)

Աստերոիդների ցանկ (139001-139100)  • Աստերոիդների ցանկ  • Աստերոիդների ցանկ (139201-139300)
 Աստերոիդների ցանկ (139001-139100)  • Աստերոիդների ցանկ  • Աստերոիդների ցանկ (139201-139300)
(1349) Բեչուանա

(1349) Բեչուանա (անգլ.՝ Bechuana), աստերոիդ աստերոիդների հիմնական գոտում։ Հայտնաբերվել է 1934 թվականի հունիսի 13-ին Սիրիլ Ջեքսոնի կողմից Յոհանեսբուրգում։
Միջին հեռավորությունը Արեգակից կազմում է 3,013391 ա. մ., առավելագույնը մոտենում է 2,5393 ա. մ. հեռավորության վրա և հեռանում 3,4875 ա. մ.։ Արեգակի շուրջ մեկ ամբողջական պտույտ է կատարում 1910,65 երկրային օրվա ընթացքում, իր ուղեծրով շարժվելով միջինում 0,188417 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1349) Բեչուանա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(6302) Տենգուկոգեն

(6302) Տենգուկոգեն (անգլ.՝ Tengukogen), աստերոիդ աստերոիդների հիմնական գոտում։ Հայտնաբերվել է 1989 թվականի փետրվարի 2-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 2,623912 ա. մ., առավելագույնը մոտենում է 2,3485 ա. մ. հեռավորության վրա և հեռանում 2,8993 ա. մ.։ Արեգակի շուրջ մեկ ամբողջական պտույտ է կատարում 1552,47 երկրային օրվա ընթացքում, իր ուղեծրով շարժվելով միջինում 0,231889 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6302) Տենգուկոգեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ստեփան Մարտիրոսյան

Ստեփան Միքայելի Մարտիրոսյան (սեպտեմբերի 2, 1930, Թիֆլիս, Վրացական ԽՍՀ, ԱԽՖՍՀ, ԽՍՀՄ - հունիսի 22, 2018, Երևան, Հայաստան), հայ կինոօպերատոր։ ՀԽՍՀ մշակույթի վաստակավոր գործիչ (1982):


== Կենսագրություն ==

Ստեփան Մարտիրոսյանը ծնվել է 1930 թվականի սեպտեմբեր 2-ին, Թբիլիսիում։ 1962 թվականին Մոսկվայում ավարտել է կինեմատոգրաֆիական դասընթացները։ Որպես օպերատոր և ռեժիսոր 1957 թվականից աշխատել է «Երևան» հեռուստաֆիլմերի ստուդիայում և Հայկական հեռուստատեսությունում։
Որդին՝ Միքայել Մարտիրոսյանը (1960-1987), «Ուշադրություն, կրիա է» (ռուս.՝ "Внимание, черепаха!") ֆիլմում խաղացել է մանկական գլխավոր դերերից մեկը։


== Դերեր ֆիլմերում ==


== Նկարահանած ֆիլմեր ==
Նկարահանել է 20 խաղարկային և ավելի քան 40 վավերագրական ֆիլմեր։


== Ծանոթագրություններ ==


== Արտաքին հղումներ ==
Ստեփան Մարտիրոսյան. Օպերատորական հայացք
Ստեփան Մարտիրոսյան
Ինտերնետ դիտարկիչների ժամանակացույց

Նախքան ինտերնետ դիտարկիչների ի հայտ գալը գոյություն ունեին մի շարք այլ տեխնոլոգիաներ և համակարգեր, որոնք դիտարկիչի դեր էին տանում։
Սա ինտերնետ դիտարկիչների ժամանակացույցն է  1990-ականներից մինչև մեր օրեր։ 


== Ժամանակացույց ==


=== 1990-ականներ ===
Հետևյալ աղյուսակում ժամանակագրում է 1990-ական թվականների առավել հայտնի  ինտերնետ դիտարկիչները։


=== 2000-ականներ ===
Հետևյալ աղյուսակում ժամանակագրում է 2000-ական թվականների առավել հայտնի  ինտերնետ դիտարկիչները։


=== 2010-ականներ ===
Հետևյալ աղյուսակում ժամանակագրում է 2010-ական թվականների առավել հայտնի  ինտերնետ դիտարկիչները։

* Սկզբնական թողարկում
† Ոչ մի հետագա թողարկում չի նախատեսվում


== Ծանոթագրություններ ==


== Արտաքին հղումներ ==
Fresh-browsers.com ցուցադրում է խոշորագույն ինտերնետ դիտարկիչների պատմությունը Archived 2012-05-08 at the Wayback Machine.
Google Chrome-ի թիմ The Evolution of the Web Archived 2021-03-05 at the Wayback Machine.
Նովոակտաշևո

Նովոակտաշևո (ռուս.՝ Новоакташево, բաշկիրերեն՝ Яңы Аҡташ), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 61 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(9296) 1983 RB2

(9296) 1983 RB2, աստերոիդ աստերոիդների հիմնական գոտում։ Հայտնաբերվել է 1983 թվականի սեպտեմբերի 5-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 2,41138 ա. մ., առավելագույնը մոտենում է 2,122 ա. մ. հեռավորության վրա և հեռանում 2,7008 ա. մ.։ Արեգակի շուրջ մեկ ամբողջական պտույտ է կատարում 1367,72 երկրային օրվա ընթացքում, իր ուղեծրով շարժվելով միջինում 0,263212 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,41° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9296) 1983 RB2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մենք փնտրում ենք թանաքակաթիլը

«Մենք փնտրում ենք թանաքակաթիլը» (ռուս.՝ Мы ищем кляксу), ռեժիսոր Վլադիմիր Պոլկովնիկովի կողմից նկարված սովետական մուլտիպլիկացիոն ֆիլմը, ըստ Վլադիմիր Սուտեևի համանուն հեքիաթի։
Մուլտֆիլմի հերոսներին հեքիաթային ու ֆանտաստիկ հանդիպումներ են սպասվում թանաքակաթիլի որոնման ժամանակ։


== Սյուժե ==
Պատանի պիոներները, տղան ու աղջիկը հյուր էին եկել նկարիչ Պյոտր Իվանովիչին, որը խոստացել էր նրանց ցույց տալ հեքիաթների նոր պատկերները։ Աղջիկը պատահաբար թանաքով թանաքամանը շաղ է տալիս նկարների վրա, որտեղ գոյանում է թանաքակաթիլ։ Երբ նկարիչը որոշում է մաքրել թանաքը, թանաքակաթիլը կենդանանում է և փախչում է ալբոմի էջերի միջով։ Որպեսզի թանաքակաթիլը չվերացնի նկարչի լավագույն նկարները, նա որոշում է բռնել նրան, նկարելով աղջկան և տղային ալբոմի էջին։ Կենդանացնելով նկարված երեխաներին, Պյոտր Իվանովիչը նրանց օգնեց տեղաշարժվել հեքիաթների էջերում։
Երեխաները հայտնվեցին դաշտավայրում, որտեղ կանգնած էր Բաբա Յագայի խրճիթը, և որտեղ թանաքակաթիլը արդեն հասցրել էր չարաճճիություն անել և փախչել, իսկ երեխաները ստիպված եղան թաքնվել տակառի մեջ, քանի որ գալիս էր Բաբա Յագան։
Հաջորդ էջում երեխաները հայտնվեցին ծովում և նկարիչը նրանց համար նավակ նկարեց։ Շնաձուկը փորձում է հարձակվել նրանց վրա, բայց օգտագործելով նկարված առագաստը երեխաները փախչում են նրանից և Ռոբինզոն Կրուզոյի ու նրա ընկերոջ՝ Ուրբաթի հետ հայտնվում են կղզում։
Հաջորդ էջում ընկերները հայտնվեցին օտար մոլորակում, որտեղ հանդիպեցին հինգ այլմոլորակայինների թռչող ափսեից, որոնք կազմակերպել են իրենց համար հանդիսավոր ու ուրախ ընդունելություն։ Տոնակատարության ժամանակ այլմոլորակայինների թվում հանկարծ հայտնվում է վեցերորդը, ամբողջությամբ սև։ Երեխաները հասկացան, որ դա թանաքակաթիլն է և վազեցին նրա հետևից։
Հաջորդ էջում երեխաների վրա, փորձել է հարձակվել կատաղած առյուծը, ամբողջությամբ թանաքոտված, բայց նկարիչը նրա առաջ վանդակ է նկարում։
Հետագայում, հայտնվելով իրենց նկարած բակում, երեխաները օգնության համար դիմում են հորեղբայր Ֆեդյային, բայց նա ընկնում է նրանց հետևից, համոզված լինելով, որ հենց տղան է ներկել իրեն, այլ ոչ թե ինչ-որ թանաքակաթիլ սև ներկով  կեղտոտել է շքամուտքի սանդուղքը։
Հաջորդ էջում երեխաները հայտնվում են հինգ գլխանի Գորինիչ օձի մեջքին, որը որոշել է նրանց ուտել, բայց վախեցավ նրանց օգնության հասնղ հորեղբայր Ֆեդյայից։ Մինչ  բակապանը հաղթում էր Օձին, երեխաները հասան և բռնեցին թանաքակաթիլին, իսկ նկարիչը վերջապես հանեց նրան թանաքահանիչով։
Վերադարձնելով երեխաներին հեքիաթային ալբոմից, նկարիչը խոստովանեց նրանց, որ նա հրաշագործ չէ, այլ հասարակ  նկարիչ-մուլտիպլիկատոր, որը աշխատում է Մուլտֆիլմ ստուդիայում։


== Ստեղծողներ ==


== Գրականություն ==
Фильмы-сказки: сценарии рисованных фильмов. Выпуск 10. — М.: Искусство, 1972. — 222 с. — 65 000 экз. (1974 — второе издание — тираж 50 000 экз.) Сутеев В. «Мы ищем кляксу».Сутеев В. Г. В мире сказок В. Сутеева. — М.: АСТ, 2013. — 272 с. — (Сказки). — ISBN 978-5-17-059453-5, 978-5-17-057941-9 Сказка «Мы ищем кляксу», стр. 158—167.


== DVD հրատարակություններ ==
Մուլտֆիլմը բազմիցս DVD տարբերակով հրատարակվել է «Մեծ դասամիջոց» մուլտֆիլմերի ժողովածուում («Սոյուզմուլտֆիլմ»)։


== Տես նաև ==
«Վովկան երեսունիններորդ թագավորությունում»


== Ծանոթագրություններ ==


== Արտաքին հղումներ ==
Мы ищем кляксу մուլտֆիլմը «Անիմատոր.ռու» կայքում
«Мы ищем кляксу» — Мультик.ру
Արաշ Ավին

Արաշ Ավին (անգլ.՝ Arash Avin, պարսկերեն՝ آرش آوین, Թեհրան, Իրան), իրանցի ժամանակակից երգիչ և երգահան, մասնագիտացած է պարսկական երաժշտության մեջ։
Նա համագործակցել է մի շարք երաժիշտների և կոմպոզիտորների հետ, ինչպիսիք են Գուգուշը, Հելենը, Համեդ Բեհդադը, Բաբակ Ամինին, Սոգանդ Սոհեյլին, Շուբերտ Ավակյանը, Դայան Ուորենը և շատ ուրիշներ։
Նա թողարկել է իր առաջին «Do Saye» ալբոմը՝ երգահան և կոմպոզիտոր Համիդ Փանահի հետ համագործակցությամբ։ Այն թողարկվել է 1979 թվականի իրանական իսլամական հեղափոխության հետ կապված երաժշտության արգելքի վերացումից հետո։ Նրա երկրորդ «Safar» ալբոմը թողարկվել է կոմպոզիտոր և գործիքավորող Բեհնամ Աբթահիի հետ համատեղ։


== Սկավառակագրություն ==


=== Ալբոմներ ===
Do Saye
Safar


=== Սինգլներ ===
Toro Mikham (2019)
LaaLaaee (2020)
Ehsase Shirin (2020)
Hamzaboonam Bash (2020)
Mehraboon Bash (2020)
Eshghe Mani To (2020)
Be Joone To (2020)
Hamino Doost Daram (2021)
Hala Chera (2021)


== Տես նաև ==
Իրանցի երաժիշտների ցանկ
Իրանցի կոմպոզիտորների ցանկ


== Ծանոթագրություններ ==


== Արտաքին հղումներ ==
Պաշտոնական կայք